OZNAM PRE OBČANOV

Upozorňujeme občanov, ktorí si chcú uplatniť odpustenie poplatku za TKO na rok 2020, aby doručili na Obecný úrad podklady na odpustenie poplatku. Nárok na odpustenie majú podľa VZN č. 11/2019 obce Čičava občania obce, ktorí majú štúdium mimo miesta bydliska bez dennej dochádzky viac ako 90 dní v kalendárnom roku alebo pracujú mimo miesta bydliska bez každodennej dochádzky viac ako 90 dní v kalendárnom roku alebo majú dlhodobý pobyt v zahraničí.
Za podklady sa považujú: poskytnutie údajov v rozsahu meno, priezvisko a rodné číslo alebo dátum narodenia žiaka alebo študenta, ktorý navštevuje školu so sídlom na území Slovenskej republiky, potvrdenie o návšteve školy v prípade žiaka alebo študenta, ktorý navštevuje školu so sídlom mimo územia Slovenskej republiky, ďalej kópia PZ pri mieste výkonu práce mimo trvalého bydliska bez každodennej dochádzky alebo čestné prehlásenie o dlhodobom pobyte v zahraničí s overeným podpisom poplatníka.
Všetky potrebné doklady je potrebné doručiť na Obecný úrad čo najskôr, v opačnom prípade nebude možné si uplatniť odpustenie poplatku na TKO.


















